smcproject/ml-wiki-sentences huggingface dataset:
തന്റെ ക്രോധമടക്കാനായി രൗദ്രരൂപിണിയായ ഭദ്രകാളിയായി പരാശക്തിയും പരിവാരങ്ങളും വീരഭദ്രന്റെ പ്രവൃത്തികൾക്ക് സഹായികളായി.
— വായുപുരാണം ,
ശിവൻ വീരഭദ്രനോട് ആജ്ഞാപിച്ചു : " എന്റെ സൈന്യത്തെ ദക്ഷനെതിരെ നയിക്കുക, ദക്ഷയാഗം മുടക്കുക. യാഗം നടത്തുന്ന ബ്രാഹ്മണരെ ഭയക്കേണ്ടതില്ല, കാരണം അവർ എന്റെ തന്നെ ആത്മാശമാണ് ".
ശിവന്റെ ഈ ആജ്ഞ ശിരസാവഹിച്ച വീരഭദ്രൻ ശിവന്റെ ഗണത്തോടും ഭദ്രകാളിയോടുമൊപ്പം ദക്ഷയാഗം നടന്ന യാഗശാലയിലേക്ക് കൊടുങ്കാറ്റുപോലെ ഇരച്ചുകയറി.
യജ്ഞപാത്രങ്ങൾ തച്ചുടച്ചു, ഹവിർഭാഗങ്ങൾ അശുദ്ധമാക്കി, പുരോഹിതരെയും ഋത്വിക്കുകളെയും ഹോതാക്കളെയുമെല്ലാം അപമാനിച്ചു, ഭീഷണിപ്പെടുത്തി.
ഒടുക്കം, യജ്ഞയജമാനനായ ദക്ഷന്റെ ശിരസറുത്ത്, ഇന്ദ്രനെ ജയിച്ച്, യമന്റെ കാലദണ്ഡൊടിച്ച് യജ്ഞശാലയിൽ സന്നിഹിതരായിരുന്ന ദേവന്മാരെ നാലുപാടും ഓടിച്ചുവിട്ടു.
അതിനുശേഷം ദക്ഷശിരസുമായി കൈലാസത്തിൽ തന്റെ സ്വാമിയുടെ അടുത്തെത്തി — സ്കന്ധപുരാണം , അവലംബം
മലപ്പുറം കത്തി ഇംഗ്ലീഷ് വിലാസം https://ml.wikipedia.org/wiki/Malappuram_Kathi
കത്തിയുടെ പിടി കനംകുറഞ്ഞ മാൻകൊമ്പു കൊണ്ടാണ് നിർമ്മിക്കാറ്.
നാല് വിരലിൽ ഒതുക്കിപിടിക്കാൻ മാത്രം നീളമേയുണ്ടാവൂ പിടിക്ക്.
ആക്രമണ വേളകളിൽ മറ്റൊരാൾ കത്തിയിൽ കയറിപിടിക്കാതിരിക്കാൻ വേണ്ടിയാണത്രേ ഇത്രയും ചെറിയ പിടി.
വെള്ളിനിറമുള്ള പിച്ചള ലോഹക്കൂട്ടുകൊണ്ട് പിടിയിലും കത്തിയിലും ചിത്രപ്പണുകളും കാണാം.
മുറിവുപറ്റിയാൽ പെട്ടെന്നുണങ്ങില്ലെന്നതാണ് മലപ്പുറം കത്തിയുടെ സവിശേഷത.
കത്തിനിർമ്മിക്കാനുപയോഗിക്കുന്ന ലോഹക്കൂട്ടിന്റെ പ്രത്യേകതയാണ്ഇതിന്റെ പിന്നിലെന്നു പറയപ്പെടുന്നു.
തലമുറകളായി മലപ്പുറം കത്തി നിർമിച്ച വടക്കൻ മലബാറിലെ ചില കൊല്ലന്മാർക്കുമാത്രമാണ് ഇതിന്റെ ലോഹക്കൂട്ടും കരവിരുതും അറിഞ്ഞിരുന്നത്.
അതിനാൽ നിർമിച്ച കത്തികൾക്കെല്ലാം ഏകീകൃതരൂപമാണ് ഉണ്ടായിരുന്നത്.
പാണ്ടിക്കാട് , കരുവാരക്കുണ്ട് , ഇരുമ്പുഴി എന്നിവിടങ്ങളിലെ കൊല്ലപ്പണിക്കാരാണ് കൂടുതലായി കത്തിനിർമിച്ചിരുന്നത്.
ബ്രിട്ടീഷ് ഭരണകാലത്ത് അവരുടെ ഉൽപ്പന്നങ്ങൾ പ്രചരിപ്പിക്കാനുള്ള തീവ്രശ്രമങ്ങളാണ് മലപ്പുറം കത്തിയുടെ നിർമ്മാണത്തെ ദോഷകരമായി ബാധിച്ചുതെന്നും അതുകാരണം കത്തിക്ക് പ്രചാരണം കുറഞ്ഞുവെന്നും കരുതപ്പെടുന്നു.
ഇന്ന് മലപ്പുറം കത്തി അപൂർവമായി മാത്രമാണ് പ്രചാരത്തിലുള്ളത്.
പഴയ പോലെ കത്തി നിർമ്മിക്കുന്ന കൊല്ലന്മാരും ഉപയോഗിക്കുന്നവരും കുറവാണ്.
മാനിന്റെ കൊമ്പ് ഉപയോഗിക്കുന്നതിന് നിയമപരമായി ഇപ്പോൾ തടസ്സമുള്ളതിനാൽ മരത്തടികൊണ്ടാണ് ഇപ്പോൾ പിടി നിർമ്മിക്കാറുള്ളത് ചരിത്രം
തിരിച്ചു വരവ്
ടൂറിസം വികസനത്തിന്റെ ഭാഗമായി മലപ്പുറം ജില്ലാ ടൂറിസം പ്രമോഷൻ കൗൺസിൽ കത്തിയുടെ മാതൃക പതിപ്പുകൾ പുറത്തിറക്കാൻ പദ്ധതി തയ്യാറാക്കിയിട്ടുണ്ട്.
മലപ്പുറം ജില്ലയിലെത്തുന്ന സഞ്ചാരികൾക്കു  ടൂറിസം കേന്ദ്രങ്ങളിൽ നിന്നു വാങ്ങാൻ തക്ക വിധത്തിൽ വിവിധ വലിപ്പത്തിലുള്ള കത്തി ചുമരിൽ തൂക്കാനും ഷോക്കേസിൽ വയ്ക്കാനും കീ ചെയിനായി ഉപയോഗിക്കാനും കഴിയുന്നതരത്തിലുള്ളതായിരിക്കും നിർമ്മിക്കുക.
നാടോടികാറ്റ് പോലുള്ള  സിനിമകളിൽ മലപ്പുറം കത്തി എന്ന പരാമർശം ഇതിനെ പോപ്പുലർ ആക്കി.
പുറം കണ്ണികൾ മലപ്പുറം കത്തി തിരിച്ചുവരുന്നു അവലംബം ↑ https://www.manoramaonline.com/literature/literaryworld/2021/03/01/lijeesh-kumar-writes-on-different-people-he-has-met-captain-raju.html
മഹാനായ കോൺസ്റ്റൻ്റൈൻ
# തിരിച്ചുവിടൽ കോൺസ്റ്റന്റൈൻ ഒന്നാമൻ
അനുസ്വാനധ്വനി
അനുരണനം കൊണ്ടുണ്ടാകുന്ന ധ്വനിയാണ് അനുസ്വാനധ്വനി വാച്യാർഥത്തേക്കാൾ വ്യംഗ്യാർഥത്തിനു ചമത്കാരമുണ്ടാകുന്നതാണ് സാഹിത്യത്തിലെ ധ്വനി.
വാച്യാർഥം അപ്രധാനമായിത്തീർന്ന ക്രമത്തിൽ വ്യംഗ്യാർഥം പ്രസക്തമായിത്തുടങ്ങുന്നത് എങ്ങനെയാണെന്ന് കൃത്യമായി മനസ്സിലാക്കാവുന്ന പ്രസ്താവനയാണ് സംലക്ഷ്യക്രമം എന്ന അനുസ്വാനധ്വനി.
അനുസ്വാനം എന്നാൽ അനുരണനം, മാറ്റൊലി എന്നർഥം.
മണിയടിക്കുമ്പോഴുണ്ടാകുന്ന ശബ്ദം ക്ഷണികമാണ്.
എന്നാൽ അതിനെത്തുടർന്നുളവാകുന്ന സൂക്ഷ്മനാദം ഏറെനേരം മുഴങ്ങുന്നു.
അതുപോലെ വാച്യാർഥത്തിന് ഒരു പരിധിക്കപ്പുറം പ്രവർത്തനമില്ലെങ്കിലും അതിൽനിന്നൂറിവരുന്ന വ്യംഗ്യാർഥം അഥവാ അനുസ്വാനധ്വനി കൂടുതൽ രസജനകമായിരിക്കും.
ശബ്ദാലങ്കാരങ്ങളെ ഒറ്റയ്ക്കൊറ്റയ്ക്കോ ഒന്നിച്ചോ അടിസ്ഥാനമാക്കി, യഥാക്രമം ശബ്ദശക്ത്യുത്ഥം, അർഥശക്ത്യുത്ഥം, ഉഭയശക്ത്യുത്ഥം എന്നിങ്ങനെ മൂന്നു തരത്തിൽ ഇതുണ്ടാകുന്നു.
ശബ്ദാധിഷ്ഠിതമെങ്കിൽ വ്യംഗ്യം വസ്തുവോ അലങ്കാരമോ എന്നതനുസരിച്ചും അർഥാധിഷ്ഠിതമെങ്കിൽ വ്യംഗ്യവ്യഞ്ജകങ്ങൾ രണ്ടിന്റെയും സ്വഭാവം നോക്കിയും അനുസ്വാനധ്വനിക്ക് വീണ്ടും ഉൾപ്പിരിവുകൾ കല്പിക്കാം.
ഇതുകൂടികാണുക ധ്വനി കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനുസ്വാനധ്വനി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അനൂപസംഗീതവിലാസം
ഭാവഭട്ടൻ (17-ആം നൂറ്റാണ്ട് ) എന്ന സംഗീതശാസ്ത്രജ്ഞൻ സംസ്കൃതത്തിൽ രചിച്ച മൂന്ന് സംഗീതലക്ഷണ ഗ്രന്ഥങ്ങളിൽ ഏറ്റവും പ്രമുഖമായതാണ് അനൂപസംഗീതവിലാസം .
അനൂപസംഗീതാങ്കുശം, അനൂപസംഗീതരത്നാകരം ഇവയാണ് മറ്റു രണ്ടു കൃതികൾ.
അനൂപസംഗീതവിലാസത്തിൽ ഭാവഭട്ടൻ അദ്ദേഹത്തിന്റെ രക്ഷാധികാരിയായിരുന്ന ബിക്കാനീറിലെ അനൂപ്‌സിംങ് (1674-1709) എന്ന രാജാവിനെ സംബന്ധിക്കുന്ന പല ചരിത്രവസ്തുതകളും പരാമർശിക്കുന്നുണ്ട്.
ഭാവഭട്ടൻ അനൂപ്‌സിംങിന്റെ ആസ്ഥാനകവികൂടിയായിരുന്നു.
നാദം, ശ്രുതി , സ്വരം, രാഗം എന്നിവയെക്കുറിച്ച് രചിക്കപ്പെട്ടിട്ടുള്ള പ്രമുഖമായ ഒരു ആധികാരികഗ്രന്ഥം എന്ന നിലയിലാണ് അനൂപസംഗീതവിലാസത്തെ സംഗീതശാസ്ത്രജ്ഞന്മാർ പരിഗണിച്ചുവരുന്നത്.
ശ്രുതിയെ ഗാത്രജം, യന്ത്രജം ഇങ്ങനെ രണ്ടായി വിഭജിച്ചിട്ടുള്ള ഈ കൃതിയിൽ 70-ൽപ്പരം രാഗങ്ങളെക്കുറിച്ചും, ശാരംഗദേവൻ, അബോബലൻ, ദാമോദരമിശ്ര, പുണ്ഡലികവിഠാല, ശ്രീനിവാസൻ, സോമനാഥൻ എന്നീ സംഗീതജ്ഞന്മാരെക്കുറിച്ചും വിശദമായി പ്രതിപാദിക്കുന്നുണ്ട്.
അനൂപസംഗീതാങ്കുശത്തിലും അനൂപസംഗീതരത്നാകരത്തിലും അക്കാലത്തു നിലവിലിരുന്ന നിരവധി രാഗങ്ങളെക്കുറിച്ച് സമഗ്രമായി പ്രതിപാദിച്ചിരിക്കുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനൂപസംഗീതവിലാസം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അനൂപ് ജേക്കബ് ഇംഗ്ലീഷ് വിലാസം https://ml.wikipedia.org/wiki/Anoop_Jacob
പതിമൂന്നാം കേരള നിയമസഭയിലെ ഒരു മന്ത്രിയും, പിറവം നിയമസഭാമണ്ഡലത്തിൽ നിന്നുള്ള  എം.എൽ.എ-യും യൂത്ത് ഫ്രണ്ട് (ജേക്കബ്) ഗ്രൂപ്പിന്റെ സംസ്ഥാന പ്രസിഡന്റുമാണ് അനൂപ് ജേക്കബ് .
കേരളാ കോൺഗ്രസ് നേതാവായിരുന്ന ടി.എം. ജേക്കബിന്റെ മകനാണ് ഇദ്ദേഹം.
പിറവം തിരുമാറാടി പഞ്ചായത്തിലെ വാളിയപ്പാടം താണികുന്നേൽ വീട്ടിൽ ടി.എം.ജേക്കബിന്റെയും ഡെയ്സിയുടെയും (ആനി) മകനായി 1977 ഡിസംബർ16-ന്  ജനനം.
മൂവാറ്റുപുഴ നിർമ്മല ജൂനിയർ സ്കൂളിലും തിരുവനന്തപുരം ലയോള പബ്ലിക് സ്കൂളിലും ക്രൈസ്റ്റ് നഗർ സ്കൂളിലുമായി സ്കൂൾ വിദ്യാഭ്യാസം.
തിരുവനന്തപുരം മാർ ഇവാനിയോസ് കോളജിൽ നിന്ന് പ്രീഡിഗ്രിയും ഡിഗ്രിയും പൂർത്തിയാക്കിയ അനൂപ്  തിരുവനന്തപുരം ലോ അക്കാദമിയിൽ നിന്ന്  നിയമബിരുദം നേടി.
രാഷ്ട്രീയജീവിതം ഉപഭോക്തൃദിനാഘോഷ ചടങ്ങിൽ അനൂപ് ജേക്കബ്, 24 ഡിസംബർ 2014
മാർ ഇവാനിയോസ് കോളജിലെ വിദ്യാഭ്യാസ കാലത്ത് കേരള കോൺഗ്രസിന്റെ വിദ്യാർത്ഥി സംഘടനയായ കെ.എസ്.സി.-യുടെ തിരുവനന്തപുരം യൂണിറ്റ് പ്രസിഡണ്ടായും കോളേജ് മാഗസിൻ എഡിറ്ററായും പ്രവർത്തിച്ചിരുന്നു.
2001-ൽ കെ.എസ്.സി.-യുടെ സംസ്ഥാന സെക്രട്ടറിയായും പിന്നീട് സംസ്ഥാനപ്രസിഡന്റായും തിരഞ്ഞെടുക്കപ്പെട്ടു.
2004-ൽ യൂത്ത് ഫ്രണ്ടിന്റെ സംസ്ഥാന സെക്രട്ടറിയായും 2006-ൽ സംസ്ഥാന പ്രസിഡന്റായും തെരഞ്ഞെടുക്കപ്പെട്ടു.
രണ്ടാം ഉമ്മൻ ചാണ്ടി മന്ത്രിസഭയിലെ ഭക്ഷ്യ-സിവിൽ സപ്ലൈസ് വകുപ്പ് മന്ത്രിയായിരുന്ന പിതാവ് ടി.എം. ജേക്കബിന്റെ ആകസ്മിക നിര്യാണത്തെത്തുടർന്നുണ്ടായ പിറവം ഉപതെരഞ്ഞെടുപ്പിൽ ഐക്യ ജനാധിപത്യ മുന്നണി സ്ഥാനാർത്ഥിയായി മത്സരിച്ച അനൂപ് ജേക്കബ് 12070 വോട്ടിന്റെ ഭൂരിപക്ഷത്തിൽ വിജയം നേടി.
മാർച്ച് 22-ന് ഇദ്ദേഹം നിയമസഭാംഗമായി സത്യപ്രതിജ്ഞ ചെയ്തു .
പിറവം ബിപിസി കോളജിൽ ഇംഗ്ലീഷ് വിഭാഗം അധ്യാപികയായ അനിലയാണ് ഭാര്യ.
ജേക്കബ്, ലിറ എന്നിവർ മക്കളാണ്.
അമ്മയുടെ അമ്മയാണ് പെണ്ണമ്മ ജേക്കബ് .
അവലംബം ↑ ↑ ↑ ↑ Anoop Jacob എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അനൂപ് സദാശിവൻ ഇംഗ്ലീഷ് വിലാസം https://ml.wikipedia.org/wiki/Anoop_Sadasivan
കേരളീയനായ ചിത്രകാരനാണ് അനൂപ് സദാശിവൻ .
1979-ൽ ചിത്രകലയ്ക്കുള്ള കേരള ലളിതകലാ അക്കാദമിയുടെ പുരസ്‌കാരം ലഭിച്ചു.
കേന്ദ്ര ലളിതകലാ അക്കാദമിയുടെ പ്രദർശനത്തിലേക്കും തെരഞ്ഞെടുക്കപ്പെട്ടു.
സദാശിവന്റെയും ആനന്ദവല്ലിയുടെയും മകനായി കൊല്ലത്ത് മയ്യനാട് ജനിച്ചു.
തിരുവനന്തപുരം ഫൈൻ ആർട്‌സ് കോളേജിലെ ആദ്യ ബാച്ചുകാരനായ സദാശിവൻ എൽ. പൊറിഞ്ചുക്കുട്ടി , കാനായി കുഞ്ഞിരാമൻ എന്നിവരുടെ ശിഷ്യനാണ്.
പ്രകൃതി എന്ന ഓയിൽ പെയിന്റിങ്ങിന് 1979-ൽ കേരള ലളിതകലാ അക്കാദമിയുടെ പുരസ്‌കാരം ലഭിച്ചു.
ദീർഘകാലം വൃക്ക രോഗത്തിന് ചികിത്സയിലായിരുന്ന അനൂപ് 2015 ജൂലൈ 14 ന് അന്തരിച്ചു.
പുരസ്കാരങ്ങൾ 1979-ൽ പെയിന്റിംഗിനുള്ള കേരള ലളിതകലാ അക്കാദമിയുടെ പുരസ്‌കാരം അവലംബം ↑
അനുസ്വാരം ഇംഗ്ലീഷ് വിലാസം https://ml.wikipedia.org/wiki/Anusvaram
മലയാള അക്ഷരമാലയിലെ പതിനേഴാമത്തെ അക്ഷരമാണ് "'അം"' അഥവാ അനുസ്വാരം .
അം എന്നത് പദാദ്യ പ്രത്യയം അല്ല പദാന്ത്യ പ്രത്യയമാണ്, മറ്റു സ്വരം അക്ഷരങ്ങളിൽ നിന്നും വിഭിന്നമായി പദത്തിന്റ തുടക്കങ്ങളിൽ കാണപ്പെടുന്നതിനേക്കൾ പാദത്തിന്റ ഒടുക്കങ്ങളിലാണ് അം കാരമായി ഇവ നില നിൽക്കുന്നത്.
സ്വരത്തിനു പിന്നാലെ വരുന്ന അനുനാസികശബ്ദമാണ് അനുസ്വാരം ( സംസ്കൃതം : अनुस्वारः, അനുസ്വാരഃ).
മിക്ക ഭാരതീയ ഭാഷകളിലും അനുസ്വാരം ഉപയോഗിക്കുന്നുണ്ട്.
എന്നാൽ തമിഴിൽ അനുസ്വാരം ഉപയോഗിക്കുന്നില്ല.
അനുസ്വാരത്തിന്റെ ഉച്ചാരണം അത് ഉപയോഗിക്കപ്പെടുന്ന ഭാഷ, ഒരു വാക്കിൽ അതിനുള്ള സ്ഥാനം എന്നിവയനുസരിച്ച് വളരെയേറെ വ്യത്യാസപ്പെട്ടിരിക്കുന്നു.
ഓം എന്ന പ്രണവമന്ത്രോച്ചാരണത്തിന്റെ അവസാനം നീണ്ടുനിൽക്കുന്ന അനുനാസികധ്വനിയാണ് അനുസ്വാരം എന്ന് പ്രാചീനഭാരതീയഗ്രന്ഥങ്ങളിൽ നിർവചിച്ചിരിക്കുന്നു.
അംകാരം ഌകാരം
അ കാരം എല്ലാ അക്ഷരങ്ങളുടെയും കൂടെ എങ്ങനെ നിലനിൽക്കുന്നുവോ അതെ പോലെ മലയാളത്തിലെ ഒട്ടുമിക്ക വാക്കുകളുടെയും പദങ്ങളുടെയും അവസാനത്തിൽ അം നിലനിൽക്കുന്നു.
ഉദാഹരണമായി: ആനന്ദം, വണക്കം, വന്ദനം, കാലം, മലയാളം, ആവശ്യം.
അതിഌം ഇതിഌം മുതലായ പ്രത്യയങ്ങൾ പോലെ അം കാരവും ഌ കാരവും പദത്തിന്റ അന്ത്യത്തിൽ കാണപ്പെടുന്ന അം , ഉം , ഌം കാരങ്ങൾ ആണ്.
അനുസ്വാരം മലയാളത്തിൽ
മലയാളലിപിയിൽ അക്ഷരത്തിനെ തുടർന്നുവരുന്ന ഒരു ചെറിയ വൃത്തം കൊണ്ട് (ം) അനുസ്വാരത്തെ സൂചിപ്പിക്കുന്നു.
ം എന്ന ഉപലിപിയ്ക്കു് അനുസ്വാരചിഹ്നം എന്നു് പറയുന്നു ( ചെറിയ വൃത്തം ആണു് ഈ ഉപലിപി).
ഉദാ: വരം,സ്വരം, കരം, സംഘർഷം.
വർഗാക്ഷരങ്ങളുടെ (ക മുതൽ മ വരെയുള്ള അക്ഷരങ്ങളുടെ) മുന്നിൽ അനുസ്വാരം വന്നാൽ ആ വർഗത്തിലെ അനുനാസികമായിട്ടാണ് അനുസ്വാരം ഉച്ചരിക്കുക.
ഉദാഹരണമായി,  'ഗംഗ' എന്ന വാക്കിൽ 'ഗ' എന്ന 'ക'വർഗാക്ഷരത്തിനുമുന്നിലാണ് അനുസ്വാരം വന്നിരിക്കുന്നത്.
അതിനാൽ അനുസ്വാരത്തിന് 'ക'വർഗത്തിലെ അനുനാസികമായ 'ങ'കാരത്തിന്റെ ഉച്ചാരണം സിദ്ധിച്ച്, ഉച്ചാരണത്തിൽ 'ഗങ്ഗ' എന്നാകുന്നു.
മറ്റൊരുദാഹരണം: 'അംബിക' എന്ന വാക്ക് ഉച്ചരിക്കുന്നത് 'അമ്ബിക' എന്നാണ്.
ഇവിടെ അനുസ്വാരം വന്നിരിക്കുന്നത് 'പ'വർഗത്തിലെ 'ബ' എന്ന അക്ഷരത്തിനു മുന്നിലാണ്.
അതിനാൽ അതിന് 'പ'വർഗത്തിലെ അനുനാസികമായ 'മ'കാരത്തിന്റെ ഉച്ചാരണം  സിദ്ധിക്കുന്നു.
വർഗാക്ഷരങ്ങളൊഴിച്ച്  ഏതക്ഷരത്തിന്റെ മുന്നിൽ അനുസ്വാരം വന്നാലും മലയാളത്തിൽ അതിനെ കേവല'മ'കാരമായി (മ എന്ന അക്ഷരത്തിന്റെ വർണം അഥവാ മ്) ഉച്ചരിക്കുന്നു.
വാക്കുകളുടെ അവസാനത്തിൽ വരുമ്പോഴും മലയാളത്തിൽ അനുസ്വാരത്തിന്റെ ഉച്ചാരണം കേവല'മ'കാരത്തിന്റേതുതന്നെ.
ഉദാഹരണമായി, സംസ്കൃതം എന്നത് സമ്സ്കൃതമ് എന്ന് ഉച്ചരിക്കുന്നു; വംശം എന്നത് വമ്ശമ് എന്നും; വനം, ധനം തുടങ്ങിയവാക്കുകളുടെ ഉച്ചാരണം യഥാക്രമം വനമ്, ധനമ് എന്നിങ്ങനെയാകുന്നു.
ഒരു സ്വരം പിന്നാലെ വന്നാൽ അനുസ്വാരം  മകാരമാകും.
(മരം+അല്ല=മരമല്ല, കരം+ഇല്ല=കരമില്ല) അനുസ്വാരം ഹിന്ദിയിൽ
ദേവനാഗരീലിപിയിൽ അക്ഷരത്തിനു മുകളിലുള്ള ഒരു ബിന്ദു കൊണ്ട് (ं) അനുസ്വാരത്തിനെ സൂചിപ്പിക്കുന്നു.
പാക്ഷിക അനുനാസികമായ അനുസ്വാരത്തെ സൂചിപ്പിക്കാൻ ചന്ദ്രബിന്ദു (ँ) എന്ന് ചിഹ്നവും ഉപയോഗിക്കുന്നു.
ഉദാ: संस्कार, हँसी
മലയാളത്തിലെന്നപോലെ ഹിന്ദിയിലും വർഗാക്ഷരങ്ങൾക്കുമുന്നിൽ വരുന്ന അനുസ്വാരത്തെ ആ വർഗത്തിലെ അനുനാസികമായാണ് ഉച്ചരിക്കുക.
എന്നാൽ, മലയാളത്തിൽ നിന്നു വ്യത്യസ്തമായി, വർഗാക്ഷരങ്ങളൊഴിച്ചുള്ള അക്ഷരങ്ങൾക്ക് മുന്നിൽ വരുന്ന അനുനാസികത്തെ ഹിന്ദിയിൽ കേവല'ന'കാരമായി (ൻ അഥവാ ന്) ഉച്ചരിക്കുന്നു.
ഉദാഹരണമായി 'സംസ്കാരം' എന്നത് മലയാളി 'സമ്സ്കാരം' എന്ന് ഉച്ചരിക്കുമ്പോൾ ഹിന്ദിക്കാരന് അത് 'സൻസ്കാർ' ആണ്. 'വംശം' എന്ന വാക്ക് മലയാളിക്ക് 'വമ്ശം' ആണെങ്കിൽ ഹിന്ദിക്കാരന് വൻശ് ആണ്.
അനുസ്വാരം സംസ്കൃതത്തിൽ
സംസ്കൃതത്തിൽ, വിശേഷിച്ച് വൈദികസംസ്കൃതത്തിൽ, അനുസ്വാരത്തിന്റെ ഉച്ചാരണത്തിന് വളരെയേറെ പ്രാധാന്യം കല്പിച്ചിരിക്കുന്നു.
കേവല'മ'കാരത്തിനും (മ യുടെ വർണമായ മ്) അനുസ്വാരത്തിനും തമ്മിൽ ഉച്ചാരണത്തിൽ ഈഷദ്ഭേദമുള്ളതായി സൂക്ഷ്മമായി പരിശോധിക്കുമ്പോൾ ബോധ്യമാകുന്നതാണ്.
ഈ ഭേദത്തെ പാണിനീയ പ്രദ്യോതത്തിൽ വ്യക്തമാക്കിയിട്ടുണ്ട്.
മകാരോച്ചാരണത്തിൽ ഓഷ്ഠങ്ങൾ തമ്മിൽ ചേരുന്നു.
എന്നാൽ അനുസ്വാരോച്ചാരണത്തിൽ ഈ ചേർച്ച ശിഥിലവും പൂർവസ്വരം മിക്കവാറും അനുനാസികവുമായിത്തീരുന്നു.
ഒരു വാക്യത്തിന്റെയോ, ഒറ്റയ്ക്ക് നിൽക്കുന്ന ഒരു വാക്കിന്റെയോ അവസാനത്തിൽ വരുന്ന അനുസ്വാരം കേവല'മ'കാരമായിത്തന്നെ ഉച്ചരിക്കുന്നു.
സംസ്കൃതം എഴുതുമ്പോഴുള്ള അനുസ്വാര നിയമങ്ങൾ
മലയാളത്തിലും ഹിന്ദിയിലും വർഗാക്ഷരത്തിനുമുന്നിൽ വരുന്ന അനുസ്വാരം അനുസ്വാരചിഹ്നം കൊണ്ടു സൂചിപ്പിക്കുമ്പോൾ സംസ്കൃതത്തീൽ അത് കൂട്ടക്ഷരമായിത്തന്നെ എഴുതുന്നു.
മലയാളത്തിൽ 'ഗംഗ' എന്നും ഹിന്ദിയിൽ गंगा (ഗംഗാ) എന്നും എഴുതുമെങ്കിലും സംസ്കൃതത്തിൽ गङ्गा (ഗങ്ഗാ) എന്നേ എഴുതാറുള്ളൂ.
മലയാളത്തിൽ "സംഭവം" എന്ന് സാധാരണ എഴുതാറുണ്ട്.
എന്നാൽ സംസ്കൃതത്തിന്റെ രീതിയിൽ ഇത് തെറ്റാണ്, ഇത് 'സമ്ഭവഃ' എന്നു തന്നെ (മ്ഭ എന്ന കൂട്ടക്ഷരം ഉപയോഗിച്ചുതന്നെ) എഴുതണം.
ഇക്കാരണത്താൽ മലയാളനിഘണ്ടുക്കളിൽ 'സംഭവം' എന്നവാക്ക്   'സൗഭാഗ്യം' എന്ന വാക്കിന് ശേഷം വരുമെങ്കിലും സംസ്കൃതനിഘണ്ടുക്കളിൽ 'സമ്ഭവഃ' എന്നത് 'സൗഭാഗ്യ'ത്തിനു മുന്നിൽ വരും.
ഇങ്ങനെ ഒട്ടനവധിയുണ്ട് : സങ്ഗം-സംഗം,ശങ്ഖം-ശംഖ്, സങ്ഘം-സംഘം, ഇത്യാദികൾ.
ഇങ്ങനെയാണെങ്കിലും സംസ്കൃതമെഴുതുമ്പോൾ മലയാളികൾ മലയാളത്തിന്റെ വഴിക്കും ഹിന്ദിക്കാർ അവരുടെ രീതിയിലും അനുസ്വാരം ചേർത്ത് എഴുതാറുമുണ്ട്.
സംസ്കൃതരീതി അപൂർവമായി മലയാളത്തിലും പിന്തുടരുന്നത് കാണാം.
ഉദാഹരണങ്ങൾ സംസ്കൃതത്തിലെ ശം ‌+ കരഃ = ശങ്കരഃ (शङ्करः), മലയാളത്തിലും ശ ങ്ക രൻ എന്ന് കൂട്ടക്ഷരം ഉപയോഗിച്ച് എഴുതുന്നു.
എന്നാൽ ഹിന്ദിയിൽ ഇത്  शंकर എന്ന് അനുസ്വാരം ഉപയോഗിച്ചുതന്നെ എഴുതുന്നു.
വർഗാക്ഷരങ്ങളൊഴിച്ചുള്ള വ്യഞ്ജനങ്ങൾക്കുമുന്നിൽ (യ, ര, ല, ള, വ എന്നീ മധ്യമങ്ങളും, ശ, ഷ, സ എന്നീ ഊഷ്മാക്കളും ഹ എന്ന ഘോഷിയും) വരുന്ന അനുസ്വാരം സംസ്കൃതത്തിൽ അനുസ്വാരചിഹ്നംകൊണ്ടുതന്നെ സൂചിപ്പിക്കുന്നു.
ഇവിടങ്ങളിൽ, പൂർണമാകാത്ത കേവല'മ'കാരത്തിന്റെ ഉച്ചാരണമാണ് അനുസ്വാരത്തിനുള്ളത്.
എന്നാൽ ഒറ്റയ്ക്കു നിൽക്കുന്ന ഒരു വാക്കിന്റെ അവസാനത്തിലോ, ഒരു വാക്യത്തിന്റെ അവസാനത്തിലോ വരുന്ന അനുസ്വാരത്തിന് പൂർണമായും കേവല'മ'കാരത്തിന്റെ ഉച്ചാരണമായതിനാൽ അത് കേവല'മ'കാരമായിത്തന്നെ എഴുതുന്നു.
ഉദാഹരണമായി,  സംസ്കൃതം എന്ന വാക്ക് മാത്രമായി എഴുതുമ്പോൾ संस्कृतम् (സംസ്കൃതമ്) എന്നാണ് എഴുതുക.
ഇവിടെ ആദ്യം അനുസ്വാരം സ എന്ന ഊഷ്മാവിനു മുന്നിൽ വന്നിരിക്കുന്നതിനാൽ അനുസ്വാരചിഹ്നം ഉപയോഗിച്ച് എഴുതിയിരിക്കുന്നു.
ഒടുവിൽ പൂർണമായും കേവല'മ'കാരമായും (മ് എന്ന വർണമായും) എഴുതിയിരിക്കുന്നു.
ഉദാഹരണങ്ങൾ: അംശഃ,അംശുഃ തുടങ്ങിയ വാക്കുകളിൽ 'ശ'കാരത്തിനു മുന്നിൽ അനുസ്വാരം വന്നിരിക്കുന്നതിനാൽ അനുസ്വാരം മാറ്റമില്ലാതെ നിൽക്കുന്നു.
സംസ്കാരഃ എന്ന വാക്കിൽ 'സ'കാരത്തിനു മുന്നിൽ അനുസ്വാരം വന്നിരിക്കുന്നതിനാൽ അനുസ്വാരം മാറ്റമില്ലാതെ നിൽക്കുന്നു.
ഒരു വാക്യത്തിൽ, അനുസ്വാരത്തിൽ അവസാനിക്കുന്ന ഒരു വാക്കിനെ തുടർന്ന് സ്വരത്തിൽ ആരംഭിക്കുന്ന ഒരു വാക്ക് വന്നാൽ ആ അനുസ്വാരം കേവല'മ'കാരമായി (മ എന്ന അക്ഷരത്തിന്റെ വർണം അഥവാ മ് എന്ന്) എഴുതും.
ഉദാഹരണം: सा पुस्तकम् अपठत्।
(സാ പുസ്തകമ് അപഠത്).
ഈ വാചകത്തിൽ पुस्तकम् (പുസ്തകമ്) എന്ന വാക്കിനെ തുടർന്ന് അ എന്ന സ്വരം വരുന്നു.
അതിനാൽ മ് എന്ന് എഴുതിയിരിക്കുന്നു.
എന്നാൽ, ഒരു വാക്യത്തിൽ, അനുസ്വാരത്തിൽ അവസാനിക്കുന്ന ഒരു വാക്കിനെ തുടർന്ന് വരുന്ന വാക്ക് തുടങ്ങുന്നത് വ്യഞ്ജനത്തിലാണെങ്കിൽ അനുസ്വാരം മാറ്റമില്ലാതെ നിൽക്കുന്നു.
ഉദാഹരണങ്ങൾ: अहं विद्यालयं गच्छामि।
(അഹം വിദ്യാലയം ഗച്ഛാമി).
ഈ വാക്യത്തിൽ अहं (അഹം), विद्यालयं (വിദ്യാലയം) എന്നീ വാക്കുകളെ തുടർന്ന് വ്യഞ്ജനത്തിലാരംഭിക്കുന്ന വാക്കുകൾ വരുന്നു.
അതിനാൽ അനുസ്വാരം നിലനിൽക്കുന്നു.
ഒരു വാക്യം അവസാനിക്കുന്നത് അനുസ്വാരത്തിലവസാനിക്കുന്ന ഒരു വാക്കുകൊണ്ടാണെങ്കിൽ ആ അനുസ്വാരം കേവല'മ'കാരം (മ്) ആയി മാറുന്നു.
ഉദാഹരണം: अहं पाठम् अपठम्।
(അഹം പാഠമ് അപഠമ്).
ഈ വാക്യം അവസാനിച്ചിരിക്കുന്നത് अपठम् (അപഠമ്) എന്ന വാക്കിലാണ്.
വാക്കിന്റെ അവസാനമുള്ള അനുസാരം കേവല'മ'കാരമായി (മ് എന്ന്) എഴുതിയിരിക്കുന്നു.
സംസ്കൃതത്തിൽ എഴുതുമ്പോൾ സ്വീകരിച്ചിരിക്കുന്ന ഈ നിയമങ്ങൾ ഉച്ചാരണത്തിലും പ്രകടമാണ്.
അനുസ്വാരം തമിഴിൽ
തമിഴിൽ അനുസ്വാരം ഇല്ല.
മറ്റ് ഭാഷകളിലെ അനുസ്വാരത്തിനു സമാനമായി തമിഴിൽ കേവല'മ'കാരമോ അനുനാസികവർണങ്ങളോ ഉപയോഗിക്കുന്നു.
ഉദാഹരണമായി, മലയാളത്തിൽ 'കഴകം' എന്നെഴുതുന്നത് തമിഴിൽ 'കഴകമ്' എന്നാണെഴുതുന്നതും ഉച്ചരിക്കുന്നതും; അതുപോലെ തന്നെ വണക്കമ്, ഇണക്‌കമ് തുടങ്ങിയ വാക്കുകളും.
അം ഉൾപ്പെടുന്ന ചില വാക്കുകൾ അംപലം അംമ അംബ അംബിക അംബരം അംബാരം അംബരി അംപി അംമൻ അംല അംശം അംശി അംസം അംപഴം അംമില് അംകരം അംദേയം അംതരം അംകല അംകം അംകി അംങം അം മിശ്രിതാക്ഷരങ്ങൾ അംമ (അം+അ) അംമി (അം+ഇ) അംമു (അം+ഉ) അംയെ (അം+എ) അംവൊ (അം+ഒ) അമ്മഃ (അം+ഹ്) അമ്മ് (അം+മ്) ബാഹ്യകണ്ണികൾ സംസ്കൃതം എഴുതുമ്പോൾ പാലിക്കേണ്ട അനുസ്വാരനിയമങ്ങൾ Archived 2010-11-09 at the Wayback Machine .
അവലംബങ്ങൾ ↑ ↑ അം ഒരു ഉദാഹരണം വാക്യം വാചകം തുടക്കത്തിൽ അക്ഷരം ↑ അം അക്ഷരം തുടങ്ങുന്ന വാക്കുകളുടെ പട്ടിക
അനൂകെറ്റ് ഇംഗ്ലീഷ് വിലാസം https://ml.wikipedia.org/wiki/Anuket
പുരാതന ഈജിപ്ഷ്യൻ വിശ്വാസപ്രകാരം നൈലിന്റെ ദേവിയാണ് അനൂകെറ്റ് (ഇംഗ്ലീഷ്: Anuket) .
നൈൽ നദിയുടെ മനുഷ്യരൂപമാണ് ഈ ദേവി.
ഈജിപ്റ്റിലും നൂബിയയിലും അനൂകെറ്റിനെ ആരാധിച്ചിരുന്നു.
ഈജിപ്ഷ്യൻ ഭാഷയിൽ , അനക (Anaka), അൻക്വെറ്റ് (Anqet) എന്നീ പേരുകളിലും നൈൽ ദേവി അറിയപ്പെട്ടിരുന്നു.
"മുറുകെ പിടിക്കുന്നവൾ" അല്ലെങ്കിൽ "ആലിംഗനം ചെയ്യുന്നവൾ" എന്നാണ് അനൂകെറ്റിനർത്ഥം.
ഈജിപ്ഷ്യൻ പുരാണങ്ങൾ പ്രകാരം റായുടെ പുത്രിയാണ് അനൂകെറ്റ്.
സാധാരണയായി ചൂരൽകൊണ്ടൊ, ഒട്ടകപക്ഷിയുടെ തൂവൽകൊണ്ടൊഉള്ള ഒരു തലപ്പാവ് ധരിച്ച സ്ത്രീ രൂപത്തിലാണ് അനൂകെറ്റിനെ ചിത്രീകരിക്കാറുള്ളത്.
അങ്ഗ് ചിഹ്നം ഘടിച്ചിച്ച ഒരു ചെങ്കോലും അനൂകെറ്റിന്റെ കയ്യിൽ കാണാം.
ചിങ്കാരമാനാണ് അനൂകെറ്റിന്റെ പവിത്രജീവി.
നവ സാമ്രാജ്യ കാലഘട്ടത്തിൽ ഫറവൊയെ മുലയൂട്ടുന്ന മാതാവായും അനൂകെറ്റിനെ  ചിത്രീകരിച്ചിരുന്നു .
പിൻ കാലത്ത്, അനൂകെറ്റിനെ കവടിയുമായി പ്രതീകവൽക്കരിച്ചിരുന്നു, കവടിക്ക് യോനിയുമായി രൂപസാദൃശ്യം ഉള്ളതിനാലായിരുന്നു ഇത്.
അവലംബം 1 2 EB (1878) .
harv error: no target: CITEREFEB1878 ( help ) ↑ ↑ Geraldine Pinch, Egyptian Mythology: A Guide to the Gods, Goddesses, and Traditions of Ancient Egypt, Oxford University Press, 2004, p 186 1 2 3
അനൂപ് മാത്യൂ തോമസ് ഇംഗ്ലീഷ് വിലാസം https://ml.wikipedia.org/wiki/Anup_Mathew_Thomas
പ്രമുഖനായ മലയാളി വിഷ്വൽ ആർട്ടിസ്റ്റും ഫോട്ടോഗ്രാഫറുമാണ് അനൂ­പ് മാ­ത്യു തോ­മ­സ് (ജനനം :1977).
ബാം­ഗ്ലൂർ കേ­ന്ദ്ര­മാ­ക്കി പ്ര­വർ­ത്തി­ക്കു­ന്നു.
കോട്ടയം മാങ്ങാനം സ്വദേശിയാണ്.
മലയാള മനോരമ മേധാവി തോമസ് ജേക്കബിന്റെ മകനാണ്.
ബാംഗ്ലൂരിലെ സൃഷ്ടി സ്കൂൾ ഓഫ് ആർട്സിൽ പഠിച്ചു.
പ്രദർശനങ്ങൾ കൊച്ചി-മുസിരിസ് ബിനാലെ
കൊച്ചി-മുസിരിസ് ബിനാലെയിൽ അനൂ­പി­ന്റെ രണ്ടു സീ­രീ­സു­ക­ളാ­ണ് പ്ര­ദർ­ശ­ന­ത്തി­നു­ള്ള­ത്.  'ഹിയർ ഇൻ ആഫ്റ്റർ' എന്ന സീ­രീ­സും കേ­ര­ള­ത്തി­ലെ ബി­ഷ­പ്പു­മാ­രു­ടെ­യും ക്രൈ­സ്തവ സഭാ നേ­താ­ക്ക­ളു­ടെ­യും പതിന്നാല് പോ­ർട്ര­യി­റ്റു­ക­ളു­ടെ സമാ­ഹാ­ര­മാ­യ മെട്രോപൊളിറ്റൻ എന്ന സീ­രീ­സും.
മ­ര­ണ­വു­മാ­യി ബന്ധ­പ്പെ­ട്ട വി­ചി­ത്ര­മായ ചില സം­ഭ­വ­ങ്ങ­ളെ­ക്കു­റി­ച്ചും വ്യ­ക്തി­ക­ളെ കു­റി­ച്ചു­മു­ള്ള വി­വിധ ചി­ത്ര­ങ്ങ­ളു­ടെ ഒരു സമാ­ഹാ­ര­മാ­ണ്  'ഹിയർ ഇൻ ആഫ്റ്റർ'.
ചി­ത്ര­ങ്ങ­ളുടെ ചരി­ത്ര സാ­മൂ­ഹിക പശ്ചാ­ത്ത­ല­ത്തെ­ക്കു­റി­ച്ചു­മു­ള്ള വി­വ­ര­ണ­ങ്ങൾ വാ­യി­ച്ചു കഴി­യു­മ്പോൾ അവ­യൊ­ക്കെ­യും പര­സ്പ­രം കൂ­ട്ടി­യോ­ജി­പ്പി­ക്കു­ന്ന ഒരു പൊ­തു­ഘ­ട­ക­മാ­യി 'മ­ര­ണം' ആവർ­ത്തി­ച്ചു വരു­ന്ന­ത് നമു­ക്ക് കാ­ണാൻ കഴി­യും­.
കഴി­ഞ്ഞു പോയ കാ­ല­ത്തെ വസ്തു­ക്ക­ളും ഓർ­മ്മ­ക­ളും ഡോ­ക്യു­മെ­ന്റ് ചെ­യ്യു­ന്ന ഫോ­ട്ടോ­കളാണിവ.
ഡോ­ക്യു­മെ­ന്റ­റി ഫോ­ട്ടോ­ഗ്രാ­ഫി­യു­ടെ­യും ഫൈൻ ആർ­ട്ട് ഫോ­ട്ടോ­ഗ്രാ­ഫി­യു­ടെ­യും സ്വ­ഭാ­വ­ങ്ങൾ ഒരേ സമ­യം അവ പ്ര­ദർ­ശി­പ്പി­ക്കു­ന്നു.
മുൻ മന്ത്രി­ ടി.കെ. ദിവാകരന്റെ ശവ­ഘോ­ഷ­യാ­ത്ര­യോ­ടെ ഉത്ഘാ­ട­നം ചെ­യ്യ­പ്പെ­ട്ട ഇത്തിക്കര പാ­ല­ത്തി­ന്റെ ഉദ്ഘാടനഫല­ക­വും, പോ­ലീ­സ് ക്രൈം മ്യൂ­സി­യ­ത്തി­ലെ പാ­വ­കൊ­ണ്ടു­ണ്ടാ­ക്കിയ മൃ­ത­ശ­രീ­ര­വും, ചെ­രി­ഞ്ഞ ആന­യു­ടെ പോ­സ്റ്റ്മാർ­ട്ട­ത്തി­നെ­ത്തിയ ആൾ­ക്കൂ­ട്ട­വും ചേർത്തലക്ക­ടു­ത്തു­ള്ള ആന­ത്തറ വേ­ലി­യി­ലെ എൽ.­പി­.
­ജി ശ്മ­ശാ­ന­ത്തി­ന്റെ ഫോട്ടോയും ഇതിൽ പ്രദർശിപ്പിച്ചിരിക്കുന്നു.
അ­റി­യ­പ്പെ­ടാ­തെ പോ­കു­ന്ന ഇത്ത­രം ചരി­ത്ര­ങ്ങ­ളു­ടെ രേ­ഖ­പ്പെ­ടു­ത്ത­ലാ­ണിത്.
മെട്രോപൊളിറ്റൻ എന്ന സീ­രീ­സിൽ വിവിധ  ക്രൈ­സ്തവ സഭാ നേ­താ­ക്ക­ൾ,  ഔദ്യോ­ഗിക വേ­ഷ­വി­ധാ­ന­ങ്ങ­ളോ­ടെ, ചെ­ങ്കോ­ലും കി­രീ­ട­വു­മ­ണി­ഞ്ഞ രാ­ജാ­ക്ക­ന്മാ­രെപ്പോലെ അവരവരുടെ മണി­മാ­ളി­കൾ­ക്കു­മു­ന്നിൽ ഫോ­ട്ടോ­യ്ക് വേ­ണ്ടി പോ­സു­ചെ­യ്തി­രി­ക്കു­ന്നു.
നഴ്സസ് സീരിസ്
17 രാജ്യങ്ങളിലെ മലയാളി നഴ്സുമാരുടെ ചിത്രങ്ങളാണ് ഈ പരമ്പരയിലുള്ളത്.
ഓരോ രാജ്യത്തും ജോലി ചെയ്‌യുന്ന മലയാളി നഴ്സുമാർ തങ്ങളുടെ യൂണിഫോം ധരിച്ച് പ്രകൃതി രമണീയമായ സ്ഥലത്ത് ക്യാമറയെ അഭിമുഖീകരിച്ചിരിക്കുന്നു.
യുഎഇ കേന്ദ്രമാക്കിയുള്ള ദി അബ്രാജ് ഗ്രൂപ്പിൻറെ ആർട്ട് പ്രൈസ് എക്സിബിഷൻ പദ്ധതിയുടെ ഭാഗമായി അനൂപിന്റെ ഈ  ഫോട്ടോ പരമ്പര ദുബയിൽ പ്രത്യേക വിഭാഗമായി പ്രദർശിപ്പിച്ചിരുന്നു.
പുരസ്കാരങ്ങൾ അബ്‌രാജ് ഗ്രൂപ്പ് കലാപുരസ്‌കാരം ഫ്രാൻസിലെ ഹാൻസ് നെഫ്കൻസ് ഫൗണ്ടേഷന്റെയും ബാങ്കോക്ക് ആർട്ട് ആൻഡ് കൾച്ചറൽ സെന്ററിന്റെയും കണ്ടംപററി ആർട്ട് പുരസ്‌കാരം അവലംബം ↑ {{ cite web }} : soft hyphen character in | first= at position 2 ( help ) ; soft hyphen character in | last= at position 5 ( help ) ↑ ↑ {{ cite news }} : Check date values in: | accessdate= ( help ) ↑ പുറം കണ്ണികൾ മരണങ്ങൾ ചരിത്രത്തെ ആഘോഷിക്കുന്നു Presents Anup Mathew Thomas More Information: http://www.artdaily.com/index.asp?int_sec=11 int_new=19104 int_modo=2#.
UOksXR0eEhZ[/url
Copyright © artdaily.org] നഴ്സസ് പരമ്പര
അനൂപ് മിശ്ര
ഒരു ഇന്ത്യൻ എൻ‌ഡോക്രൈനോളജിസ്റ്റും പ്രധാനമന്ത്രിയുടെ മുൻ ഓണററി ഫിസിഷ്യനുമാണ് അനൂപ് മിശ്ര .
ഫോർട്ടിസ് സെന്റർ ഫോർ ഡയബറ്റിസ്, ഒബീസിറ്റി, കൊളസ്ട്രോൾ (സി-ഡോക്) ചെയർമാനും നാഷണൽ ഡയബറ്റിസ് ഒബീസിറ്റി കൊളസ്ട്രോൾ ഫൗണ്ടേഷന്റെ (എൻ‌ഡി‌ഒസി) തലവനാണ്.
യുകെയിലെ റോയൽ ഫ്രീ ഹോസ്പിറ്റലിലെ ലോകാരോഗ്യ സംഘടനയുടെ മുൻ ഫെലോയായ, മിശ്ര മെഡിക്കൽ വിഭാഗത്തിലെ ഏറ്റവും ഉയർന്ന ഇന്ത്യൻ അവാർഡായ ഡോ. ബിസി റോയ് അവാർഡിന് അർഹനാണ്.
ഫാർമ ലീഡേഴ്‌സ് സ്ഥാപക ചെയർമാൻ സത്യ ബ്രഹ്മയോടൊപ്പം ഡോ. അനൂപ് മിശ്ര ജീവചരിത്രം
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ദില്ലിയിൽ (എയിംസ്) നിന്ന് മെഡിസിൻ (എംബിബിഎസ്) ബിരുദം നേടിയ മിശ്ര ഇന്റേണൽ മെഡിസിനിൽ എംഡി നേടുന്നതിനായി അവിടെ പഠനം തുടർന്നു.
യുഎസിലും ഇന്ത്യയിലും അറിയപ്പെടുന്ന പല മെഡിക്കൽ സ്ഥാപനങ്ങളിലും കൺസൾട്ടന്റായി അല്ലെങ്കിൽ ഫാക്കൽറ്റി അംഗമായി പ്രവർത്തിച്ചിട്ടുണ്ട്.
യുഎസിൽ, ടെക്സസ് യൂണിവേഴ്സിറ്റി സൗത്ത് വെസ്റ്റേൺ മെഡിക്കൽ സെന്ററിലെ എൻ‌ഡോക്രൈനോളജി, ഹ്യൂമൻ ന്യൂട്രീഷൻ വിഭാഗത്തിലെ ഫാക്കൽറ്റി അംഗമായും യുകെയിലെ റോയൽ ഫ്രീ ഹോസ്പിറ്റലിലെ പ്രമേഹ, കാർഡിയോവാസ്കുലർ റിസ്ക് വകുപ്പിലെ ലോകാരോഗ്യ സംഘടനയുടെ ഫെലോ എന്ന നിലയിലും പ്രവർത്തിച്ചു.
ഇന്ത്യയിൽ, ഗാന്ധിനഗറിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് അഡ്വാൻസ്ഡ് റിസർച്ചിൽ ഒരു അനുബന്ധ ഫാക്കൽറ്റിയായി ജോലി ചെയ്തു.
ന്യൂഡൽഹിയിലേക്ക് മാറുന്നതിന് മുമ്പ് ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ദില്ലിയിലേക്ക് 10 വർഷം ജോലിചെയ്തിരുന്ന അദ്ദേഹം പ്രമേഹ, ഉപാപചയ ഗ്രൂപ്പിന്റെ തലവനായിരുന്നു.
പ്രമേഹം, ഉപാപചയ രോഗങ്ങൾ എന്നിവയുടെ ക്ലിനിക്കൽ ഫാർമക്കോളജി യൂണിറ്റ് ഡയറക്ടറായി ഫോർട്ടിസ് രാജൻ ധാൽ ആശുപത്രിയിലേക്ക് മാറി.
പ്രമേഹം, അമിതവണ്ണം എന്നീ മേഖലകളിൽ നൂതന ഗവേഷണങ്ങളിൽ ഏർപ്പെട്ടിരിക്കുന്നതായി അറിയപ്പെടുന്ന മിശ്ര അമിതവണ്ണത്തിന് പുതിയ നിർവചനങ്ങൾ അവതരിപ്പിച്ചതായി റിപ്പോർട്ടുണ്ട്.
അദ്ദേഹത്തിന്റെ ഗവേഷണ താൽപ്പര്യങ്ങളിൽ ഇന്ത്യക്കാരിൽ വയറുവേദന, സിൻഡ്രോം എക്സ് എന്നിവ ഉൾപ്പെടുന്നു.
കൂടാതെ ഇന്ത്യക്കാർക്കുള്ള ഭക്ഷണ, വ്യായാമ മാർഗ്ഗനിർദ്ദേശങ്ങൾ വികസിപ്പിച്ചെടുത്തിട്ടുണ്ട്.
ശരീരത്തിലെ കൊഴുപ്പ് ഡിപ്പോകൾ, പ്രത്യേകിച്ചും ഹെപ്പാറ്റിക്, പാൻക്രിയാറ്റിക് കൊഴുപ്പ്, ഇൻസുലിൻ പ്രതിരോധം, ഇന്ത്യൻ ജനസംഖ്യയിലെ മെറ്റബോളിക് സിൻഡ്രോം എന്നിവയുമായുള്ള ബന്ധം എന്നിവയിൽ അദ്ദേഹത്തിന്റെ സംഘം വ്യാപകമായി പ്രവർത്തിച്ചിട്ടുണ്ട്.
പ്രമേഹത്തിന് ഉയർന്ന അപകടസാധ്യതയുള്ള വ്യക്തികളിൽ അണ്ടിപ്പരിപ്പ്, ഭക്ഷ്യ എണ്ണകൾ, പ്രോട്ടീൻ എന്നിവ ഉപയോഗിച്ച് നിരവധി ഇടപെടൽ പരീക്ഷണങ്ങളും അദ്ദേഹം നടത്തിയിട്ടുണ്ട്.
ഈ വിഷയത്തെക്കുറിച്ചുള്ള നിരവധി ഗവേഷണ പദ്ധതികളുടെ ഭാഗമായിരുന്നു അദ്ദേഹം.
പിയർ റിവ്യൂഡ് ജേണലുകളിൽ പ്രസിദ്ധീകരിച്ച മുന്നൂറിലധികം ലേഖനങ്ങൾ വഴി അദ്ദേഹത്തിന്റെ ഗവേഷണങ്ങൾ രേഖപ്പെടുത്തിയിട്ടുണ്ട്.
അവരുടെ എഡിറ്റോറിയൽ ബോർഡുകളിലെ അംഗമെന്ന നിലയിൽ 15 ശാസ്ത്ര പ്രസിദ്ധീകരണങ്ങളുമായി അദ്ദേഹം ബന്ധപ്പെട്ടിരിക്കുന്നു, കൂടാതെ മൂന്ന് തവണ ദി ലാൻസെറ്റിനായി എഡിറ്റോറിയലുകൾ എഴുതിയിട്ടുണ്ട്.
എൽസെവിയറിന്റെ സയന്റിഫിക് അഡ്വൈസറി ബോർഡ് അംഗമായ അദ്ദേഹം ജേണൽ ഓഫ് ഡയബറ്റിസ് , യൂറോപ്യൻ ജേണൽ ഓഫ് ക്ലിനിക്കൽ ന്യൂട്രീഷ്യൻ , എഡിറ്റർ-ഇൻ ചീഫ് ഓഫ് ഡയബറ്റിസ് ആൻഡ് മെറ്റബോളിക് സിൻഡ്രോം: റിസർച്ച് ആൻഡ് റിവ്യൂ എന്നിവയുടെ അസോസിയേറ്റ് എഡിറ്ററാണ്.
കൂടാതെ, ന്യൂ ഇംഗ്ലണ്ട് ജേണൽ ഓഫ് മെഡിസിൻ , ലാൻസെറ്റ് , സർക്കുലേഷൻ , ജേണൽ ഓഫ് ക്ലിനിക്കൽ എൻ‌ഡോക്രൈനോളജി, മെറ്റബോളിസം എന്നിവയുൾപ്പെടെ 30 ലധികം ജേണലുകളുടെ അവലോകകനുമാണ് അദ്ദേഹം.
ഇന്ത്യയിൽ, പ്രമേഹം, ഹൃദയ രോഗങ്ങൾ എന്നിവയുമായി ബന്ധപ്പെട്ട ഉന്നത ഉപദേശക സമിതികളിൽ ഡോ. നാഷണൽ പ്രോഗ്രാം ഫോർ ക്യാൻസർ, ഡയബറ്റിസ്, സിവിഡി എന്നിവയുടെ ഉപദേശക സമിതി അംഗമായിരുന്നു.
ലോകാരോഗ്യ സംഘടനയുടെ വിദഗ്ദ്ധരുടെ ഗ്രൂപ്പ് ഓഫ് ചൈൽഡ്ഹുഡ് ഒബീസിറ്റിയിലു ഇന്ത്യൻ കൗൺസിൽ ഓഫ് മെഡിക്കൽ റിസർച്ച് എക്സ്പർട്ട് ഗ്രൂപ്പുകൾ ഫോർ ചൈൽഡ്ഹുഡ് ഒബീസിറ്റി, ഫാറ്റി ലിവർ, ഡയബറ്റിസ്, ഗെസ്റ്റേഷണൽ ഡയബറ്റിസ് എന്നിവയിലും അംഗമായിരുന്നു.
കൗമാര ആരോഗ്യത്തെക്കുറിച്ചുള്ള സാങ്കേതിക ഉപദേശക സംഘം, ആരോഗ്യ മന്ത്രാലയം, ഭരണ സമിതി നാഷണൽ ഇൻസ്റ്റിറ്റ്യൂട്ട് ഓഫ് ന്യൂട്രീഷൻ, നാഷണൽ ന്യൂട്രീഷൻ മോണിറ്ററിംഗ് ബ്യൂറോ, ഡ്രഗ്സ് കൺട്രോളർ ജനറൽ ഓഫ് ഇന്ത്യയുടെ വിദഗ്ദ്ധ സമിതി എന്നിവയിൽ അംഗമായിരുന്നു.
ദേശീയ ഔഷധസാങ്കേതിക സമിതി, പുരുഷ ഫെർട്ടിലിറ്റി സംബന്ധിച്ച ദേശീയ ടാസ്‌ക് ഫോഴ്‌സ് എന്നിവയിലും അംഗമായിരുന്നു
രണ്ട് ഇന്ത്യൻ പ്രധാനമന്ത്രിമാരെ അവരുടെ ഓണററി ഫിസിഷ്യനായി ജോലിചെയ്തതു കൂടാതെ നിരവധി അവാർഡ് പ്രഭാഷണങ്ങളും നടത്തിയിട്ടുണ്ട്.
എസ്എൻ ത്രിപാഠി മെമ്മോറിയൽ പ്രഭാഷണം, പ്രൊഫ. ഓസ്റ്റിൻ ഇ.
ഡോയ്ൽ ഓറേഷൻ (2004), ഡോ. കെ എൽ വിഗ് ഓറേഷൻ (2005), സാം ജി. മോസസ് ഓറേഷൻ (2005), പ്രൊഫ. ബി ആർ സെൻഗുപ്ത ഓറേഷൻ (2005), സിയർ ഓറേഷൻ (2006), അമർ സെൻ ഓറേഷൻ (2006), ഡി കെ പാൽ ചൗധരി ഓറേഷൻ (2006), കമല പുരി സഭർവാൾ ഓറേഷൻ (2007), ഡോ. വി. രാമലിംഗസ്വാമി ഓറേഷൻ (2009), ആർ‌എം ഷാ ഓറേഷൻ (2017) എന്നിവ അവയിൽ ചിലതാണ്.
2006 ൽ മെഡിക്കൽ കൗൺസിൽ ഓഫ് ഇന്ത്യ അദ്ദേഹത്തിന് മെഡിക്കൽ വിഭാഗത്തിലെ ഏറ്റവും ഉയർന്ന ഇന്ത്യൻ അവാർഡായ ഡോ. ബിസി റോയ് അവാർഡ് നൽകി.
അതേ വർഷം തന്നെ അദ്ദേഹത്തിന് ഒരു അവാർഡ് കൂടി ലഭിച്ചു, റോട്ടറി ഇന്റർനാഷണൽ, സൗത്ത്, ഈസ്റ്റ് ദില്ലി ചാപ്റ്ററിന്റെ രാഷ്ട്രപതിയുടെ അവാർഡ്.
അടുത്ത വർഷം, നാലാമത്തെ പരമോന്നത സിവിലിയൻ അവാർ ഡായ പത്മശ്രീയ്ക്കായി ഇന്ത്യൻ സർക്കാർ അദ്ദേഹത്തെ റിപ്പബ്ലിക് ദിന ബഹുമതികളിൽ ഉൾപ്പെടുത്തി.
2009 ൽ ഇന്ത്യൻ ഇക്കണോമിക്സ് ഇൻസ്റ്റിറ്റ്യൂട്ട് അദ്ദേഹത്തിന് ഭാരത് ശിരോമണി പുരുസ്‌കർ സമ്മാനിച്ചു.
അടുത്ത വർഷം അദ്ദേഹത്തിന് രണ്ട് അവാർഡുകൾ കൂടി ലഭിച്ചു, 2010 സ്വാർത്ഥ ഭാരത് സമ്മൻ , സ്പിരിറ്റ് ഓഫ് ഹ്യൂമാനിറ്റി അവാർഡ് ഓഫ് അമേരിക്കെയർ ഫൗണ്ടേഷൻ.
2014 ൽ വേൾഡ് ഇന്ത്യ ഡയബറ്റിസ് ഫൗണ്ടേഷനിൽ നിന്ന് "ഔട്ട്സ്റ്റാൻഡിംഗ് ഇൻവെസ്റ്റിഗേറ്റർ അവാർഡും" അദ്ദേഹത്തിന് ലഭിച്ചിട്ടുണ്ട്.
നിലവിൽ ബ്രിട്ടീഷ് മെഡിക്കൽ ജേണലും റോയൽ കോളേജ് ഓഫ് ഫിസിഷ്യനുമായി ചേർന്ന് ന്യൂഡൽഹിയിലെ ഫോർട്ടിസ് സിഡിഒസി സെന്റർ ഫോർ ഡയബറ്റിസിലെ പ്രമേഹ സർട്ടിഫിക്കേഷൻ കോഴ്‌സിന്റെ തലവനാണ്.